एक गलती से मुश्किल में पड़ेगा परिवार, केयरटेकर रखने से पहले हों अलर्ट
Mumbai Santacruz Senior Citizen Murder Case - Important Things To Check When Hiring a Caretaker (Domestic Helper). डोमेस्टिक हेल्पर,  केयरटेकर की वजह से कई अपराधिक घटनाएं देशभर में हो रही हैं। इसके जिम्मेदार कहीं न कहीं हम और आप है। खुद की सुविधा के लिए हम हेल्पर तो रख लेते हैं
8 मई 2023: मुंबई के सांताक्रूज इलाके में 85 साल के बुजुर्ग मालिक का उसके नौकर ने मर्डर किया। नौकर को पुलिस ने अपनी हिरासत में ले लिया है।
22 अप्रैल 2023: मुंबई के मलाड में नौकरानी ने अपने पति और बेटे के साथ मिलकर मालकिन का मर्डर कर दिया। 25 साल से नौकरानी उस घर में काम कर रही थी।
12 अप्रैल 2023: द‍िल्‍ली के ओम व‍िहार इलाके में अकेले रहने वाली 66 साल की महिला का उसकी नौकरानी ने मर्डर कर दिया। नौकरानी ने दोस्त के साथ मिलकर इसकी प्लानिंग की थी।
यह तो बस एक-दो हालिया उदाहरण है। डोमेस्टिक हेल्पर, केयरटेकर की वजह से कई आपराधिक घटनाएं देशभर में हो रही हैं। इसके जिम्मेदार कहीं न कहीं हम और आप हैं।
खुद की सुविधा के लिए हम हेल्पर तो रख लेते हैं लेकिन उसका बैकग्राउंड क्या है इस बारे में पता नहीं करते।
आज जरूरत की खबर में जानते हैं कि इन्हें रखने से पहले किन बातों का ध्यान रखना चाहिए, हमें किस तरह की सावधानी बरतनी चाहिए।
केयरटेकर या हेल्पर रखने की सोच रहे हैं तो कुछ बातें याद कर लें। जैसे: 
सवाल: अगर पूरे दिन के लिए यानी 24 घंटे या 12 घंटे के लिए हेल्पर या केयरटेकर रखनी है तो क्या करें?
जवाब: 12 घंटे या थोड़े बहुत काम के लिए हेल्पर या केयरटेकर को लोकल एरिया, गली-मोहल्ले में एक-दूसरे से पूछकर रख सकते हैं। किसी एजेंसी से हेल्प ले सकते हैं।
24 घंटे के लिए हेल्पर या केयरटेकर आमतौर पर लोग प्लेसमेट एजेंसी से ही लेते हैं। ये ट्रस्ट करने लायक होती है।
सवाल: एजेंसी से हायर करना कितना सेफ है?
जवाब: अब कई लोग मेड-सर्वेंट को किसी न किसी वेबसाइट एजेंसी से हायर करते हैं। ऐसा करते वक्त जरूर देखें कि एजेंसी का रजिस्ट्रेशन है या नहीं। रजिस्टर्ड एजेंसी को ही चुनें। एजेंसी का रिकॉर्ड भी चेक करें। एक भी केस उसके नाम पर है तो मदद लेने से बचें।
सवाल: कितने साल से कम उम्र का सर्वेंट नहीं रखना चाहिए?
जवाब: जिसे भी आप काम पर रखना चाहते हैं, उसकी उम्र 18 साल से ज्यादा होनी चाहिए।
उसका बालिग होने का सर्टिफिकेट जरूर देखें। नाबालिग को काम पर रखने से बाल श्रम कानून के तहत सजा हो सकती है।
अगर किसी ने घर में नाबालिग से काम कराने की शिकायत कर दी तो चाइल्ड लेबर एक्ट, जुवेनाइल जस्टिस एक्ट और बॉन्डेड लेबर एक्ट तीनों के तहत कार्रवाई हो सकती है।
इसके तहत जुर्माना और 3 साल तक की सजा का प्रावधान है।
मेड-सर्वेंट रखने से पहले चेक करें उनके डॉक्यूमेंट्स
नोट: इन डॉक्यूमेंट्स की फोटोकॉपी अपने पास जरूर रखें।
सवाल: आजकल तो लोग फर्जी आधार कार्ड बनवा लेते हैं, ऐसे में मेड-सर्वेंट ने जो आधार दिया है उसे कैसे चेक करें?
जवाब: इसकी सही जानकारी UIDAI की साइट पर मिलती है। आधार वेरिफिकेशन का कोई चार्ज भी नहीं लिया जाएगा।
सवाल: UIDAI से आधार वेरिफिकेशन करने का प्रोसेस क्या है?
जवाब: ये हैं प्रोसेस
सवाल: लोग बोलते हैं कि मेड-सर्वेंट रखने से पहले पुलिस वेरिफिकेशन कराना चाहिए, अगर न कराऊं तो क्या खतरा होगा?
जवाब: मेड-सर्वेंट रखने से पहले उसका पुलिस वेरिफिकेशन जरूर करा लें। उसके रहते हुए घर में चोरी, कोई घटना आदि के होने की सिचुएशन में ये हेल्पफुल होगा।
अगर किसी वजह से वेरिफिकेशन नहीं कराया है तो तब तक के लिए उसका फोटो खींचकर अपने पास जरूर रखें।
सवाल: पुलिस वेरिफिकेशन कैसे करें?
जवाब: अपने घर के नजदीकी थाने में जाकर आप एप्लिकेशन दे सकते हैं। पुलिस नौकर-नौकरानी की सारी डिटेल लेकर चेक करेगी कि कहीं उसका कोई क्रिमिनल रिकॉर्ड तो नही है।
पुलिस वेरिफिकेशन कराने का प्रोसेस
सवाल: पहली बार मेड-सर्वेंट यानी नौकर-नौकरानी रख रहे हैं तो उसे कैसे ट्रीट करना चाहिए?
जवाब: 
